Author: sshr
Last saved by: PPP
Company: SSHR-SR

N á v r h
Zákon                                                                                                                                                                                                                                                                                                                                  
                                                 
z ............................2001,

ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách 

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 82/1994 Z. z. o štátnych hmotných rezervách sa mení a dopĺňa takto:

1.	V § 2 písm. a) sa vypúšťa odkaz 2 nad slovom ”plánov”.

2.	V § 2 písm. b) sa slovo ”a” nahrádza čiarkou a za slovo ”udržiavanie” sa vkladajú slová ”kúpa a predaj”. 

3.	V § 2 písm. b) bod 4 znie:

” 4. uvoľňovanie alebo vyčleňovanie je  rozhodnutie Správy rezerv o tom, že štátne hmotné rezervy prestali slúžiť účelu podľa tohto zákona a správca je povinný s nimi nakladať podľa osobitného predpisu^2).“.

Poznámka pod čiarou k odkazu 2 znie:

” 2) Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov.”.

4.	§ 2 sa dopĺňa písmenami c) až h), ktoré znejú:

”c) minimálnym limitom položky hmotných rezerv určené množstvo jednej položky hmotných rezerv vyjadrené v merných jednotkách, pod ktoré nesmie množstvo hmotných rezerv jednej položky klesnúť,

d) orientačným cieľovým stavom hmotných rezerv množstvo jednej položky hmotných rezerv vyjadrené v merných jednotkách, ktoré je považované za maximálne z hľadiska potrieb Slovenskej republiky,

e) skladovateľom právnická osoba alebo fyzická osoba, ktorá sa na základe písomnej  zmluvy o skladovaní zaviazala prevziať štátne hmotné rezervy, aby ich skladovala,

f) ochraňovateľom právnická osoba alebo fyzická osoba, ktorá na základe písomnej zmluvy o ochraňovaní vykonáva súhrn činností súvisiacich so starostlivosťou o štátne hmotné rezervy,

g) zásobami  štátnych hmotných rezerv základné suroviny, materiály, výrobky, stroje, zariadenia, náradie, dokumentácia, výpočtová technika a softwarové produkty pre výpočtovú techniku,

h)	presunom  premiestnenie štátnych hmotných rezerv medzi ochraňovateľmi.“. 

5.	§ 3 vrátane nadpisu znie :

„ § 3
Štátne hmotné rezervy

(1)	Slovenská republika vytvára a dopĺňa na ochranu svojej ekonomiky a riešenie mimoriadnej situácie^3), brannej pohotovosti štátu^4), stavu ropnej núdze^4a) a výnimočného stavu^5) štátne hmotné rezervy.

(2)	Štátne hmotné rezervy sú majetkové hodnoty vytvárané, dopĺňané, spravované, uložené a ochraňované na území Slovenskej republiky ak osobitný predpis neustanoví inak^4a).Podľa určenia sa štátne hmotné rezervy delia na 
a)	hmotné rezervy,
b)	mobilizačné rezervy.

(3)	Správa rezerv v rámci tvorby štátnych hmotných rezerv vytvára pohotovostné zásoby na použitie v období mimoriadnej situácie^3) a na poskytovanie humanitárnej pomoci.

(4)	Pohotovostné zásoby sa vytvárajú aj na základe údajov o disponibilných zdrojoch hmotných rezerv a ich územnom rozložení v spolupráci s orgánmi miestnej štátnej správy^5a)  .

(5)	O poskytovaní pohotovostných zásob na účely humanitárnej pomoci v zahraničí rozhoduje vláda Slovenskej republiky (ďalej len „vláda“). V ostatných prípadoch o použití pohotovostných zásob rozhoduje vecne príslušný ústredný orgán štátnej správy v spolupráci s orgánmi miestnej štátnej správy a Správou rezerv.“.

Poznámky pod čiarou k odkazom 4a a 5a znejú:
         
  „ 4a)   Zákon č. ....../2001 Z. z. o núdzových zásobách ropy a ropných výrobkov a o riešení stavu ropnej núdze.

 5a) §1 ods. 4 zákona Národnej rady Slovenskej republiky č. 222/1996 Z. z. o organizácii miestnej štátnej správy v znení neskorších predpisov.“.

6.	V poznámke pod čiarou k odkazu 4 sa vypúšťa citácia ”§ 46 až 49 zákona č. 92/1949 Zb. branný zákon v znení neskorších predpisov.”.

7.	V § 4 ods. 2 písm. a) sa za slovo ”tvorbu” vkladá slovo ”dopĺňanie”.

8.	V § 4 ods. 2 písmeno e) znie :

„ e)  štátne intervenčné nákupy vlády do štátnych hmotných rezerv mimo nákupov uskutočňovaných podľa osobitného predpisu^5b).“.

Poznámka pod čiarou k odkazu 5b znie :

„5b)  Zákon Slovenskej národnej rady č.270/1991 Zb. o štátnom fonde trhovej regulácie Slovenskej republiky v poľnohospodárstve v znení neskorších predpisov.“.

9.	V § 4 ods. 2 sa za písmeno h) vkladajú nové písmena i) až l), ktoré znejú:
„i)	koordináciu a metodické usmerňovanie tvorby krízových plánov v oblasti   štátnych hmotných rezerv,
  j)	 plnenie zakladateľských funkcií voči právnickým osobám zabezpečujúcim úlohy      v oblasti štátnych hmotných rezerv, ktorých zakladateľom je Správa rezerv, 
k)	analytickú a operatívnu evidenciu zásob štátnych hmotných rezerv, 
l)	zhromažďovanie údajov o disponibilných zdrojoch  hmotných rezerv.“.

Doterajšie písmeno i) sa označuje ako písmeno m).

10.	 §4 sa dopĺňa odsekmi 3 a 4 ktoré znejú :

(3)	Zabezpečenie štátnych  hmotných rezerv je Správa rezerv povinná uskutočniť formou finančnej zábezpeky,  bankovou zárukou alebo záložným právom na majetok právnickej osoby alebo fyzickej osoby (ďalej len „dlžník“) podľa osobitných predpisov^5c).

(4)	Finančnou zábezpekou na účely tohto zákona je zloženie peňažných prostriedkov na obmenový účet Správy rezerv za vyčlenené zásoby  štátnych hmotných rezerv.“.

Poznámka pod čiarou k odkazu 5c znie:

„ 5c)  Napríklad § 299 až 408 Obchodného zákonníka, § 151 až 151v, § 544 až 558  Občianskeho zákonníka, zákon č. 191/1950 Zb. zákon zmenkový a šekový, zákon č. 530/1990 Zb. o dlhopisoch v znení neskorších predpisov, zákon č. 92/1991 Zb. o podmienkach prevodu majetku štátu na iné osoby v znení neskorších predpisov, zákon č. 600/1992 Zb. o cenných papieroch v znení neskorších predpisov, zákon č. 385/1999 Z. z. o kolektívnom investovaní.“.

11.	Za § 4 sa vkladá § 4a, ktorý vrátane nadpisu znie:

”§ 4a
Tvorba a dopĺňanie štátnych hmotných rezerv

   (1)	Ústredné orgány štátnej správy uplatňujú požiadavky na vytváranie a dopĺňanie štátnych hmotných  rezerv, vyplývajúce z krízových plánov a požiadaviek Ministerstva obrany Slovenskej republiky a iných úloh ústredných orgánov štátnej správy na  Správu rezerv.

   (2)	Tvorba a dopĺňanie štátnych hmotných rezerv sa vykonáva podľa rozpisu plánu vytvárania a dopĺňania štátnych hmotných rezerv.

   (3)	Tvorba a dopĺňanie štátnych hmotných rezerv sa spravuje podľa osobitných predpisov^5d), ak nepodliehajú osobitnému režimu ochrany^5e).”.

Poznámky pod čiarou k odkazom 5d a 5e znejú:

”5d) Zákon č. 263/1999 Z. z. o verejnom obstarávaní a o zmene a doplnení niektorých         zákonov. 	
Zákon č. 229/1992 Zb. o komoditných burzách v znení zákona Národnej rady Slovenskej republiky č. 249/1994 Z. z. 

5e) Zákon č. ......../2001 Z. z. o ochrane utajovaných skutočností a o zmene a doplnení niektorých zákonov.“.

12.	Nadpis tretej časti znie:

”Druhy štátnych hmotných rezerv a hospodárenie s nimi.”.

13.	§ 5 vrátane nadpisu znie :

„§ 5
Hmotné rezervy

(1)	Hmotné rezervy tvoria vybrané základné suroviny, materiály, výrobky (ďalej len „zásoba“) a nehnuteľnosti na ich skladovanie a ochraňovanie. Hmotné rezervy sú určené na ochranu ekonomiky, potreby ozbrojených síl a na dočasné riešenie následkov mimoriadnej situácie.

(2)	Hmotné rezervy sú vo vlastníctve štátu. Pokiaľ je to hospodárne a sú splnené podmienky ochraňovania, môžu byť hmotné rezervy aj vo vlastníctve právnických osôb alebo fyzických osôb.

(3)	Osobitným druhom hmotných rezerv sú núdzové zásoby ropy a ropných výrobkov, na ktoré sa vzťahuje tento zákon, ak osobitný predpis^4a) neustanovuje inak.

(4)	Správa rezerv v spolupráci s vecne príslušnými ústrednými orgánmi štátnej správy posúdi účelnosť požiadaviek do 31. mája kalendárneho roku a vypracuje návrhy na
a)	zoznam položiek hmotných rezerv, ich minimálnych limitov a orientačných cieľových stavov,
b)	 uvoľňovanie hmotných rezerv a podmienok jeho vykonania,
c)	 zámenu hmotných rezerv nedosahujúcich minimálny limit.
Tieto návrhy schvaľuje vláda.

(5)	Ak vláda neurčí inak, môže Správa rezerv vykonať zámenu hmotných rezerv presahujúcich ich minimálny limit. Zámenou sa uskutočňujú štrukturálne zmeny hmotných rezerv a v čase zámeny položiek hmotných rezerv sa nemusí súčasne uskutočniť nákup inej položky.

(6)	Požiadavky na tvorbu hmotných rezerv na nasledujúci rok sa predkladajú Správe rezerv do 31. marca kalendárneho roka.

(7)	Správa rezerv vytvára hmotné rezervy kúpou na tuzemských a zahraničných trhoch alebo prostredníctvom komoditnej burzy^5d).“.

14.	Za § 5 sa vkladajú § 5a až 5d, ktoré vrátane nadpisov znejú:

”§5a
Hospodárenie s hmotnými rezervami

(1) Pri hospodárení s hmotnými rezervami Správa rezerv uskutočňuje iba

a)	kúpu a predaj zásob,
b)	obmenu a zámenu zásob, 
c)	pôžičku zásob,

pričom sa uplatňuje zásada  účelnosti a hospodárnosti.

(2) Na hospodárenie s nehnuteľným majetkom hmotných rezerv sa primerane vzťahujú ustanovenia § 6a až 6f.

(3)	Podrobnosti o tvorbe a hospodárení s hmotnými rezervami ustanoví všeobecne záväzný právny predpis, ktorý vydá Správa rezerv.

§ 5b
 Predaj hmotných rezerv

       Zásoby hmotných rezerv predáva Správa rezerv v rámci obmien a zámien. Za zmluvný predaj sa považuje aj predaj prostredníctvom komoditnej burzy.

§ 5c
Obmena  zásob

   (1)	Správa rezerv ustanovuje pre jednotlivé položky hmotných rezerv doby obmeny, ktoré sú určené podľa technických podmienok skladovania a kvalitatívnych ukazovateľov pre jednotlivé položky hmotných rezerv.

   (2)	Obmenu hmotných rezerv zabezpečuje ochraňovateľ alebo skladovateľ podľa zmluvy o obmene  alebo zmluvy o zámene uzatvorenej so Správou rezerv vrátane podmienok určených podľa  odseku 1.

   (3)	Obmenu položky hmotných rezerv pred uplynutím stanovenej doby obmeny možno vykonať po písomnom súhlase Správy rezerv. Urýchlenú obmenu alebo vyskladnenie zásob hmotných rezerv bez súhlasu Správy rezerv je možné vykonať len v prípadoch odvrátenia ekologickej havárie, ohrozenia života alebo zdravia ako aj okamžitého zabránenia znehodnoteniu hmotných rezerv.

§ 5d
Pôžička zásob

   (1)	Správa rezerv môže určiť, že objem hmotných rezerv, ktorý presiahne minimálny limit jednej položky, bude použitý v príslušnom roku na účely pôžičky.

   (2)	Správa  rezerv o poskytnutí pôžičky hmotných rezerv zabezpečenej podľa § 4 ods.3 a 4 rozhoduje na podklade žiadosti. Dlžník je povinný vrátiť Správe rezerv v zmluve dohodnutom termíne hmotné rezervy rovnakej položky, množstva a akosti.

   (3)	Ak požičané hmotné rezervy neboli vrátené Správe rezerv ani po druhej písomnej výzve doručenej dlžníkovi, zábezpeka prepadá v prospech Správy rezerv.

   (4)	Pri poskytnutí pôžičky, Správa rezerv dlžníkovi vyúčtuje úroky za dočasné prenechanie hmotných  rezerv^5f). Úrok je najviac vo výške dvojnásobku diskontnej úrokovej sadzby ustanovenej Národnou bankou Slovenska^5g) v čase uzatvorenia zmluvy o pôžičke. Úrok je príjmom štátneho rozpočtu.

   (5)	Predĺženie dohodnutej doby pôžičky Správa rezerv povoľuje iba v odôvodnených prípadoch, na základe žiadosti dlžníka.“.

Poznámky pod čiarou k odkazom 5f a 5g znejú :

„5f)  § 658 ods. 2 Občianskeho zákonníka.
  5g)   Zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.“.

15.	V § 6 ods.3 sa za slovo „mobilizácie“ vkladá bodka a pripája táto veta :
„ Podrobnosti o tvorbe a hospodárení s mobilizačnými rezervami ustanoví všeobecne záväzný právny predpis, ktorý vydá Správa rezerv.“.

16.	V § 6 odsek 5 znie:

„(5) O použití mobilizačných rezerv po vyhlásení mimoriadnej situácie^3) rozhoduje vecne príslušný ústredný orgán štátnej správy v súčinnosti so Správou rezerv. V období brannej pohotovosti štátu alebo po vyhlásení výnimočného stavu^5) o použití mobilizačných rezerv rozhoduje vláda.“.

17. V § 6 sa dopĺňa odsekmi 6 až 9, ktoré znejú: 
„ (6) Správa rezerv na základe stanoviska príslušného ústredného orgánu štátnej správy môže dať súhlas na iné použitie mobilizačných rezerv, ako sa uvádza v odseku 4, ak takéto požitie bude účelné, efektívne a hospodárne, neohrozí účel ustanovený v odseku 4, a o použití mobilizačných rezerv ochraňovateľ bez zbytočného odkladu upovedomí Správu rezerv, ktorej zašle oznámenie vrátane zoznamu mobilizačných rezerv so zdôvodnením ich použitia.
  
(7)	Mobilizačné rezervy spotrebované, znehodnotené alebo poškodené v období mimoriadnej situácie, brannej pohotovosti štátu alebo  výnimočného stavu, navrhne ochraňovateľ na vyčlenenie a súčasne požiada podľa potreby o ich doplnenie, opravu alebo obmenu.

(8)	Plán tvorby zásob mobilizačných rezerv na nasledujúci kalendárny rok sa predkladá Správe rezerv do 30. Júna kalendárneho roka, prípadne podľa upresneného harmonogramu prác na príprave štátneho rozpočtu vydaného Ministerstvom financií Slovenskej republiky.

(9)	Po prijatí zákona o štátnom rozpočte na príslušný rok Správa rezerv vykoná rozpis tvorby mobilizačných rezerv a tento zašle vecne príslušným orgánom štátnej správy a ochraňovateľom.“.

18.	Za § 6 sa vkladajú § 6a až 6h, ktoré vrátane nadpisov znejú:

„Hospodárenie s mobilizačnými rezervami

§ 6a

(1)	 Hospodárením s mobilizačnými rezervami sa rozumie:

a)	obmena zásob
b)	zámena zásob 
c)	výpožička zásob
d)	nájom mobilizačných rezerv
e)	vyčleňovanie zásob 
f)	skladovanie zásob 
g)	presun zásob
(2)	Hospodárenie s mobilizačnými rezervami sa zabezpečuje zmluvou o ochraňovaní zásob alebo nehnuteľného majetku uzatvorenou medzi Správou rezerv a ochraňovateľom.

(3)	Pri ochraňovaní mobilizačných rezerv je ochraňovateľ povinný vykonávať činnosti ktorými sa predchádza vzniku škody stratou, nevhodným skladovaním a manipuláciou pri obmenách, zámenách a vyčleňovaní, ďalej škodám spôsobeným oneskoreným podaním návrhu na obmenu, zámenu, vyčleňovanie, vrátane ich oneskorenej realizácie. 

(4)	Mobilizačné rezervy obstaráva ochraňovateľ. 

§ 6b
Obmena zásob

(1)	Obmenu zásob mobilizačných rezerv (ďalej len ”obmena”) vykoná ochraňovateľ pred skončením lehoty ich skladovania podľa záručných podmienok výrobcu, dodávateľa alebo lehôt určených atestami orgánov oprávnených na ich vydávanie.

(2)	Obmena sa vykonáva na podklade plánu obmien zásob mobilizačných rezerv, ktorý vypracuje ochraňovateľ na obdobie kalendárneho roka, a v termíne do 30. júna kalendárneho roka predloží Správe rezerv.

(3)	Súhlas na vykonanie obmeny vydá Správa rezerv podľa plánu obmien. Správa rezerv zabezpečuje finančné prostriedky pre prípadné cenové rozdiely.

(4)	Zásoby mobilizačných rezerv je možné obmieňať po častiach a etapách. Každá etapa sa považuje za samostatnú obmenu.

§ 6c
Zámena zásob

   (1)	Zámenu zásob mobilizačných rezerv (ďalej len ”zámena”) vykonáva ochraňovateľ, ak sa iným druhom zásob efektívnejšie zabezpečia potreby vyplývajúce z krízových plánov alebo potrieb vecne príslušných ústredných orgánov štátnej správy.

   (2)	Ochraňovateľ spracováva plán zámien na obdobie kalendárneho roka a predkladá ho vecne príslušnému orgánu štátnej správy a Správe rezerv v termíne do 31. mája kalendárneho roka

   (3)	Súhlas na vykonanie zámeny vydá Správa rezerv podľa plánu zámien a stanoviska príslušného ústredného orgánu štátnej správy. Správa rezerv zabezpečuje finančné prostriedky na cenové rozdiely pri zámenách.

   (4)	Na zámenu po častiach sa postupuje podľa § 6b ods. 3. 

§ 6d
Výpožička zásob

   (1)	Surovinu, materiál, výrobky, náradie a dokumentáciu mobilizačných rezerv možno vypožičať iba na základe písomnej zmluvy najviac na dobu jedného roka.

   (2)	Žiadosť o výpožičku suroviny, materiálu, výrobkov, náradia a dokumentácie mobilizačných rezerv (ďalej len ”pôžičku”) alebo jej predĺženie sa predkladá Správe rezerv a vecne príslušnému ústrednému orgánu štátnej správy .

   (3)	Za výpožičku uhrádza dlžník úroky^5f) do výšky dvojnásobku diskontnej úrokovej sadzby určenej Národnou bankou Slovenska v čase uzatvorenia zmluvy z oceneného predmetu zmluvy. 

§ 6e
Nájom mobilizačných rezerv

   (1)	Nevyužívané mobilizačné rezervy môže dať Správa rezerv do nájmu právnickej osobe alebo fyzickej osobe (ďalej len ”nájomca”) iba na základe zmluvy^5h). 

   (2)	Žiadosť o nájom alebo predĺženie nájmu mobilizačných rezerv (ďalej len ”nájom”) sa predkladá Správe rezerv so súhlasom vecne príslušného ústredného orgánu štátnej správy.

   (3)	Pred ukončením nájmu je nájomca povinný vykonať potrebnú údržbu, ošetrenie, konzerváciu na vlastné náklady. U motorových a prípojných vozidiel vybavených evidenčným číslom vozidla, nájomca zabezpečí na vlastné náklady technickú spôsobilosť a odstráni  zistené závady.

§ 6f
Vyčleňovanie zásob

   (1)	Ak sa stanú zásoby mobilizačných rezerv neúčelné, ochraňovateľ bezodkladne predloží vecne príslušnému ústrednému orgánu štátnej správy návrh na vyčlenenie zásob a súčasne tento predloží Správe rezerv na vedomie.

   (2)	Vecne príslušný ústredný orgán štátnej správy zašle stanovisko k návrhu na vyčlenenie zásob ochraňovateľovi a na vedomie Správe rezerv. Na základe stanoviska vykoná ochraňovateľ nové ocenenie určené znaleckým posudkom alebo odbornou komisiou vymenovanou štatutárnym orgánom ochraňovateľa.

   (3)	Nové ocenenie odbornou komisiou sa vykoná pri vyčlenení zásob, ktorých ocenenie v účtovníctve nepresahuje 50 000,- Sk za jednu mernú jednotku.

   (4)	Správa rezerv s prihliadnutím na nové ocenenie vydá rozhodnutie o vyčlenení zásob, určí spôsob a termín jeho ukončenia.

   (5)	Vydaním rozhodnutia Správy rezerv na vyčlenenie zásob nie je dotknutá povinnosť ochraňovateľa zásoby ochraňovať až do ukončenia ich prevodu alebo likvidácie.

   (6)	Vydaním rozhodnutia Správy rezerv na vyčlenenie nehnuteľností nie sú dotknuté povinnosti ochraňovateľa tieto ochraňovať až do ukončenia ich prevodu alebo likvidácie. Prevod nehnuteľnosti Správa rezerv uskutočňuje podľa osobitných predpisov^1a).

§ 6g
            Skladovanie zásob

   (1)	Zásoby mobilizačných rezerv sa uskladňujú tak, aby nedošlo k ich znehodnoteniu, zámene, zneužitiu a odcudzeniu, boli kontrolovateľné, dosiahnuteľné a pripravené na rýchle vyskladnenie. Mobilizačné rezervy musia byť na viditeľnom mieste označené symbolom ”Program 222”.
   (2)	Ak sú kapacity skladov mobilizačných rezerv voľné, je možno v týchto bezodplatne skladovať hmotné rezervy, stroje zariadenia a materiál určený na uchovanie výrobných kapacít a materiál civilnej ochrany.
   (3)	Pokiaľ nie je možné zásoby mobilizačných rezerv skladovať v skladoch mobilizačných rezerv, skladujú sa v iných skladoch iba na základe písomnej zmluvy o nájme uzatvorenou medzi Správou rezerv a vlastníkom skladu alebo správcom skladu.
   (4)	V odôvodnených prípadoch je možné vykonať zámenu skladov mobilizačných rezerv za iné, rovnocenné, len podľa  podmienok určených osobitným predpisom^5i).
   (5)	Ochraňovateľ je povinný zabezpečiť technickú spôsobilosť vozidla^5j) a vykonať raz za pol roka jeho preskúšanie skúšobnou jazdou v dĺžke maximálne 30 km, čo zaznamená v prevádzkovej knihe vozidla. Ochraňovateľ je povinný zabezpečiť technickú spôsobilosť aj na ostatných technických zariadeniach.
   (6)	Dopravný inšpektorát vyznačí ochraňovateľa vozidla v technickom preukaze a na jeho prednej strane vyznačí symbol „Program 222“

Poznámky pod čiarou k odkazom  5h až 5j  znejú:

„ 5h)  Zákon č. 116/1990 Zb. o nájme a podnájme nebytových priestorov v znení neskorších predpisov.
 5i) § 11 ods.8 zákona č. 278/1993 Z. z..
 5j) Zákon Národnej rady slovenskej republiky č. 315/1996 Z. z. o premávke na pozemných     komunikáciách v znení neskorších predpisov.“.

§ 6h
Presun zásob 

   (1)	Presun zásob mobilizačných rezerv sa vykoná v prípade, ak podľa plánovacích dokumentov hospodárskej mobilizácie a krízových plánov sa mobilizačné rezervy stali u ochraňovateľa prebytočné a vytvorenie rovnakého druhu mobilizačných rezerv potrebuje iný ochraňovateľ.

   (2)	Pôvodný a nový ochraňovateľ predkladajú svojmu vecne príslušnému ústrednému orgánu štátnej správy a Správe rezerv návrh na presun zásob mobilizačných rezerv (ďalej len ”návrh na presun”).

   (3)	Správa rezerv vydá povolenie o presune na základe návrhu na presun vrátane stanoviska vecne príslušného ústredného orgánu štátnej správy a oboznámi s ním dotknuté subjekty.

   (4)	Náklady spojené s presunom zásob, ktoré sa uskutočnia bez stanoviska vecne príslušného ústredného orgánu štátnej správy a povolenia Správy rezerv uhrádza ochraňovateľ.

   (5)	Pri presune vozidla alebo  pri jeho vyčlenení zo zásob mobilizačných rezerv, je ochraňovateľ povinný predložiť dopravnému inšpektorátu technický preukaz na vykonanie zmeny.“.

19.	§ 7 sa vypúšťa

20.	§ 8 vrátane nadpisu znie:

”§ 8
Financovanie

   (1)	Výdavky súvisiace s vytváraním, ochranou a správou štátnych hmotných rezerv sa hradia zo štátneho rozpočtu.

   (2)	Správa rezerv zriaďuje v Národnej banke Slovenska na financovanie obmien, zámien, pôžičiek štátnych hmotných rezerv bežné účty. Príjmom bežných účtov sú tržby za predaj štátnych hmotných rezerv pri realizácii ich obmien, zámien a pôžičiek, ak osobitný predpis neustanovuje inak.

   (3)	Výdavkom bežných účtov sú platby za nákup štátnych  hmotných rezerv pri realizácii ich obmien, zámien a pôžičiek. Zostatky na týchto účtoch koncom roka neprepadajú, prechádzajú do nasledujúceho roka. V prípade nedostatku zdrojov zo štátneho rozpočtu možno z tohto účtu hradiť aj výdavky na ochraňovanie štátnych hmotných rezerv.

   (4)	Správa rezerv môže dočasne voľné finančné prostriedky na bežných účtoch podľa odseku 2 použiť na termínované vklady. Výnosy z uvedenej činnosti použije ako ďalší zdroj na ochraňovanie  štátnych hmotných rezerv. 

   (5)	Správa rezerv na efektívnejšie hospodárenie v zmysle osobitných predpisov realizuje zálohové platby pri kúpe hmotných rezerv prostredníctvom burzových obchodov^5d).
	
   (6)	V rámci plnenia predmetu činnosti v oblasti obmien, zámien a ochraňovania štátnych hmotných rezerv Správa rezerv môže započítať  vzájomné pohľadávky^5k). 

   (7)	Správa rezerv pri realizácii nákupu, obmien a zámien môže poskytnúť zmluvné preddavky z bežných účtov.“.

Poznámka pod čiarou k odkazu 5k znie:

”5k) § 6a ods. 5 zákona Národnej rady Slovenskej republiky č. 278/1993 Z. z. v znení neskorších predpisov, zákon č. 229/1992 Zb.  v znení neskorších predpisov.”.

21.	 V § 9 ods. 1 písm. b) sa slovo ”nakladanie” nahrádza slovom ”hospodárenie” a na konci sa pripája táto veta:

”Týmto nie je dotknutý výkon kontroly podľa osobitných predpisov ^5l) .”.

Poznámka pod čiarou k odkazu 5l znie:

”5l) Napríklad zákon Národnej rady Slovenskej republiky č. 10/1996 Z. z. o kontrole v štátnej správe, zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky.”.

22.	V § 9 sa odsek 1 dopĺňa  písmenom c), ktoré znie:

”c) viesť analytickú a operatívnu evidenciu pohybu zásob a nehnuteľného majetku štátnych hmotných rezerv.”.

23.	Za § 9 sa vkladá § 9a  ktorý znie :

„ §9a
Ochraňovanie

(1)	Správa rezerv, ako správca štátnych hmotných rezerv (§6 ods. 1) a právnické osoby a fyzické osoby ako ochraňovatelia majetku štátnych hmotných rezerv vykonávajú zmluvou dohodnutý súhrn činností súvisiacich so starostlivosťou o zverený majetok najmä:

a)	ochranu pred odcudzením a zachovanie prevádzkovej schopnosti a jeho použiteľnosti,
b)	zabezpečenie energií potrebných pre prevádzku a skladovanie, likvidáciu odpadov z prevádzky, údržbu a opravy,
c)	ostatné činnosti, ktorých rozsah bude predmetom zmluvy o ochraňovaní.

(2)	Ochraňovanie zabezpečuje Správa rezerv na podklade zmluvy o ochraňovaní uzatvorenej s právnickou osobou alebo fyzickou osobou, ktorej bol takýto majetok zverený na ochraňovanie.

24.	V § 10 ods. 1 písm. a) sa suma ”50 000 Sk” nahrádza sumou ”500 000 Sk”, a v písmene b) sa suma ”500 000 Sk” nahrádza sumou ”1 000 000 Sk.”.

25.	 § 12 sa vypúšťa .

26.	 § 13 sa dopĺňa bodmi 3 a 4, ktoré znejú:

 „3.   § 35 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov“

”4. Nariadenie vlády Českej a  Slovenskej Federatívnej republiky č. 284/1992 Zb. o opatreniach hospodárskej mobilizácie.”.

Čl. I

Tento zákon nadobúda účinnosť 1. apríla 2001.